CELEX: 32008D0306
Language: hu
Date: 2008-03-17 00:00:00
Title: 2008/306/EK: A Tanács határozata ( 2008. március 17. ) az Európai Közösség és Ukrajna közötti, az árukereskedelemre kivetett kiviteli vámok Ukrajna által történő eltörléséről szóló megállapodás levélváltás formájában történő megkötéséről

16.4.2008   
            
            
               HU
            
            
               Az Európai Unió Hivatalos Lapja
            
            
               L 106/14
            
         A TANÁCS HATÁROZATA
   (2008. március 17.)
   az Európai Közösség és Ukrajna közötti, az árukereskedelemre kivetett kiviteli vámok Ukrajna által történő eltörléséről szóló megállapodás levélváltás formájában történő megkötéséről
   (2008/306/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikke (1) bekezdésére, a 300. cikke (2) bekezdésének első albekezdésével összefüggésben,
   tekintettel a Bizottság javaslatára,
   mivel:
   
               (1)
            
            
               1994. június 14-én Luxembourgban az Európai Közösségek és tagállamaik, valamint Ukrajna partnerségi és együttműködési megállapodást írtak alá, mely 1998. március 1-jén hatályba lépett.
            
         
               (2)
            
            
               A Közösség és tagállamai, valamint Ukrajna elkötelezettek aziránt, hogy elmélyítsék a közöttük fennálló partnerség szempontjából nélkülözhetetlen gazdasági integrációt.
            
         
               (3)
            
            
               2007 márciusában tárgyalások indultak meg annak érdekében, hogy a partnerségi és együttműködési megállapodást az EU és Ukrajna között egy új megerősített megállapodás váltsa fel.
            
         
               (4)
            
            
               A megerősített megállapodás egyik legfontosabb rendeltetése, hogy széles alapokon nyugvó szabadkereskedelmi övezetet hozzon létre azt követően, hogy Ukrajna csatlakozik a Kereskedelmi Világszervezethez.
            
         
               (5)
            
            
               Az Ukrajna Kereskedelmi Világszervezethez történő csatlakozását előkészítő tárgyalások keretében a Bizottság – a Közösség nevében eljárva – megállapodott Ukrajnával arról, hogy az ország átfogó, a Közösség számára kiemelkedő jelentőségű piacnyitási kötelezettségeket vállal, az Ukrajnát és a Bizottságot képviselő tárgyalók által 2003. március 17-én elfogadott memorandumban foglaltaknak megfelelően.
            
         
               (6)
            
            
               Az így vállalt kötelezettségeket rögzíteni fogja az Ukrajna Kereskedelmi Világszervezethez történő csatlakozásáról szóló jegyzőkönyv.
            
         
               (7)
            
            
               Ukrajna Kereskedelmi Világszervezethez történő csatlakozása során a Bizottság – a Közösség nevében eljárva – levélváltás formájában megállapodást kötött Ukrajnával, melynek értelmében az EU és Ukrajna között megkötendő szabadkereskedelmi egyezmény hatálybalépését követően Ukrajna az árukereskedelemre kivetett valamennyi kiviteli vámot eltörli.
            
         
               (8)
            
            
               A megállapodást a Közösség nevében jóvá kell hagyni,
            
         A KÖVETKEZŐKÉPPEN HATÁROZOTT:
   1. cikk
   Az Európai Közösség és Ukrajna között levélváltás formájában létrejött megállapodás, melynek értelmében Ukrajna eltörli az árukereskedelemre kivetett kiviteli vámokat, a Közösség nevében jóváhagyásra kerül.
   A levélváltás formájában létrejött megállapodás szövegét mellékelték e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t (1).
   3. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2008. március 17-én.
      
         
            a Tanács részéről
         
         
            az elnök
         
         I. JARC
      
   
   
      (1)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
    ---documentbreak--- 
   
               16.4.2008   
            
            
               HU
            
            
               Az Európai Unió Hivatalos Lapja
            
            
               L 106/15
            
         FORDÍTÁS
   MEGÁLLAPODÁS
   levélváltás formájában az Európai Közösség és Ukrajna között az árukereskedelemre kivetett kiviteli vámok Ukrajna által történő eltörléséről
   Kijev, 2007. december 11.
   Tisztelt Nagykövet Úr!
   Az egyrészről az Európai Közösségek és tagállamaik, másrészről pedig Ukrajna között 1994. június 14-én létrejött partnerségi és együttműködési megállapodás keretében és az Ukrajna Kereskedelmi Világszervezethez történő csatlakozásáról folytatott tárgyalásoknak megfelelően ez a levél a következőket hivatott megerősíteni: az Ukrajna által a területéről származó és az Európai Közösségbe exportált árukra kivetett vámokat az ország eltörli azt követően, hogy hatályba lép az EU–Ukrajna szabadkereskedelmi megállapodás, melynek megkötésére Ukrajna Kereskedelmi Világszervezethez történő csatlakozásának lezárulását követően egy új megerősített megállapodás keretében kerül sor.
   Javaslom, hogy ez a levél és az Ön válaszlevele hivatalos megállapodást hozzon létre közöttünk.
   A megállapodás azon a napon lép hatályba, amikor az Európai Közösség írásbeli értesítést kap Ukrajnától, mely arról tájékoztatja, hogy az ország lefolytatta a szükséges belső eljárásokat.
   Ezúton megerősítem, hogy ez a levél és az Ön válaszlevele hivatalos megállapodást hoz létre közöttünk.
   Kérem, Nagykövet Úr, fogadja megkülönböztetett nagyrabecsülésem kifejezését.
   
      
         Ukrajna részéről
      
      M. AZAROV
   
   Brüsszel, 2008. április 1.
   Tisztelt Nagykövet Úr!
   Igazolom, hogy kézhez vettem Ukrajna kormányának 2007. december 11-én kelt levelét, melyért ezúton mondok köszönetet. A levél a következőképpen szól:
   
      „Az egyrészről az Európai Közösségek és tagállamaik, másrészről pedig Ukrajna között 1994. június 14-én létrejött partnerségi és együttműködési megállapodás keretében és az Ukrajna Kereskedelmi Világszervezethez történő csatlakozásáról folytatott tárgyalásoknak megfelelően ez a levél a következőket hivatott megerősíteni: az Ukrajna által a területéről származó és az Európai Közösségbe exportált árukra kivetett vámokat az ország eltörli azt követően, hogy hatályba lép az EU–Ukrajna szabadkereskedelmi megállapodás, melynek megkötésére Ukrajna Kereskedelmi Világszervezethez történő csatlakozásának lezárulását követően egy új megerősített megállapodás keretében kerül sor.
      Javaslom, hogy ez a levél és az Ön válaszlevele hivatalos megállapodást hozzon létre közöttünk.
      A megállapodás azon a napon lép hatályba, amikor az Európai Közösség írásbeli értesítést kap Ukrajnától, mely arról tájékoztatja, hogy az ország lefolytatta a szükséges belső eljárásokat.
      Ezúton megerősítem, hogy ez a levél és az Ön válaszlevele hivatalos megállapodást hoz létre közöttünk.
      Kérem, Nagykövet Úr, fogadja megkülönböztetett nagyrabecsülésem kifejezését.”
   
   Megerősítem, hogy a fentiekben idézett levél és az én válaszlevelem hivatalos megállapodást hoz létre közöttünk.
   Kérem, Nagykövet Úr, fogadja megkülönböztetett nagyrabecsülésem kifejezését.
   
      
         az Európai Közösség részéről
      
      P. MANDELSON